**ZAKON O STRATEŠKIM INVESTICIJSKIM PROJEKTIMA REPUBLIKE HRVATSKE**

**(NN br. 29/2018)**

Strateškim projektom smatrat će se projekt koji udovoljava sljedećim kriterijima:

1. u skladu je s važećim prostornim planovima, i
2. ima vrijednost ukupnih kapitalnih troškova ulaganja jednaku ili veću od 75.000.000,00 kuna bez PDVa, ili
3. ima mogućnost biti sufinanciran iz fondova i programa Europske unije, a ukupna vrijednost kapitalnih troškova projekta jednaka je ili veća od 75.000.000,00 kuna bez PDVa, ili
4. ostvaruje se na potpomognutim područjima, sukladno propisu kojim se uređuju potpomognuta područja i područja s razvojnim posebnostima Republike Hrvatske, a ukupna vrijednost kapitalnih troškova ulaganja na potpomognutom području jednaka je ili veća od 10.000.000,00 kuna bez PDVa, ili
5. ostvaruje se na otocima, a ukupna vrijednost kapitalnih troškova ulaganja na otocima jednaka je ili veća od 10.000.000,00 kuna ili
6. za projekte koji spadaju u područje poljoprivredne proizvodnje, ribarstva i šumarstva, a ukupna vrijednost kapitalnih troškova ulaganja jednaka je ili veća od 10.000.000,00 kuna bez PDVa.

**KRITERIJI ZA ODABIR STRATEŠKIH PROJEKATA**

**- javni investicijski projekt investitor prijavljuje Ministarstvu gospodarstva, poduzetništva i obrta:**

MINISTARSTVO GOSPODARSTVA, PODUZETNIŠTVA I OBRTA

Ulica grada Vukovara 78, 10000 Zagreb

Email: sip-strateski@mingo.hr

Investitor - obiteljsko poljoprivredno gospodarstvo (OPG), domaća ili strana pravna osoba registrirana na teritoriju Republike Hrvatske, pravna osoba čiji je osnivač Republika Hrvatska ili jedinica lokalne i područne (regionalne) samouprave prijavljuje projekt radi njegova proglašenja strateškim projektom nadležnom administrativnom tijelu putem Obrasca za prijavu strateških projekata

**1. POSTUPAK PRIJAVE INVESTICIJSKOG PROJEKTA**

**- privatni, javno-privatni i javno-privatni investicijski projekt koji se provodi sukladno s propisima kojima se uređuje javno-privatno partnerstvo,** **investitor prijavljuje Agenciji za investicije i konkurentnost:**

AGENCIJA ZA INVESTICIJE I KONKURENTNOST, Prilaz Gjure Deželića 7, 10000 Zagreb

Email: strateski@aik-invest.hr

 ►

Investitor podnosi prijavu – Obrazac za prijavu- <https://www.mingo.hr/page/kategorija/investicije-1>

* uz prijavu obavezno prilaže elaborat koji sadrži:

1. opis projekta i idejno rješenje koje je izradio ovlašteni arhitekt odnosno ovlašteni inženjer građevinarstva ako se radi o infrastrukturnim građevinama, a koje sadrži opis zahvata u prostoru unutar obuhvata zahvata s jasno određenim građevinama izvan obuhvata zahvata koje su u funkciji realizacije projekta (prometna i druga infrastruktura) i izjavu o usklađenosti zahvata s prostornim planom i popis zemljišnoknjižnih čestica na kojima će se realizirati projekt, i

2. za sve zemljišnoknjižne čestice na kojima se planira provesti projekt potrebno je priložiti lokacijsku informaciju sukladno posebnom propisu, ne stariju od šest mjeseci od dana podnošenja zahtjeva, potvrdu o tome je li podnesen zahtjev bivših vlasnika za povrat, sukladno zakonu kojim se uređuju uvjeti i postupak naknade za imovinu koju je prijašnjim vlasnicima oduzela jugoslavenska komunistička vlast i očitovanje trgovačkog društva Hrvatske šume d. o. o. nalazi li se nekretnina unutar šumskogospodarske osnove, ne starije od šest mjeseci od dana podnošenja zahtjeva, i

3. investicijski plan za razdoblje od najmanje pet godina koji uključuje informacije o izvorima i načinima financiranja strateškog projekta i koji obvezno sadrži bilancu stanja, račun dobiti i gubitka, izvještaj o novčanom tijeku, statističke i dinamičke ocjene investicijskog projekta i analizu rizika, i

4. dokaze o financijskoj sposobnosti koji obvezno uključuju revidirano godišnje financijsko izvješće za godinu koja prethodi godini podnošenja prijave ako investitor podliježe obvezi revizije, odnosno godišnje izvješće na propisanim obrascima za investitore koji ne podliježu reviziji, poslovna izvješća za tromjesečje koje prethodi predaji prijave projekta, obrasce BON 1 i BON 2 ne starije od 30 dana, i

5. u slučaju kada je investitor za potrebe projekta osnovao trgovačko društvo posebne namjene koje posluje na teritoriju Republike Hrvatske, a isti nije u mogućnosti dokazati svoju financijsku sposobnost za realizaciju projekta, osnivač trgovačkog društva koji je pravna osoba dužan je dostaviti podatke o svojoj financijskoj sposobnosti, koje je ovjerilo nadležno tijelo u državi sjedištu investitora, a posebice: revidirano financijsko izvješće za zadnje dvije godine poslovanja, podatke o solventnosti koje je ovjerila nadležna bankarska/financijska institucija te osnovne financijske pokazatelje poslovanja za zadnje dvije godine, i obvezujuće pismo namjere osnivača trgovačkog društva, i

6. detaljni profil trgovačkog društva, uključujući povezana trgovačka društva te referentnu Listu, i

7. potvrdu da je ispunio obvezu plaćanja dospjelih poreznih obveza, obveza za mirovinsko i zdravstveno osiguranje i drugih javnih davanja te obvezu isplate plaća i drugih materijalnih prava radnika ugovorenih kolektivnim ugovorom, ugovorom o radu ili pravilnikom o radu, ne stariju od 30 dana;

* točke 4. – 7. elaborata ne odnose se na javne investicijske projekte

Sadržaj prijave potencijalnog strateškog projekta uključuje i dodatne dokumente, podatke i dokaze o projektu važne za odabir investitora za realizaciju potencijalnog strateškog projekta.

Nadležno administrativno tijelo obavlja administrativnu provjeru zaprimljene prijave:

Nadležno tijelo može tražiti od središnjih tijela državne uprave za koje je utvrđeno da priprema i provedba projekta djelomično ili potpuno spada u njihovu nadležnost da u roku od 10 dana daju stručno mišljenje na zaprimljenu prijavu i predmetnu dokumentaciju te pisanu pozitivnu ili negativnu ocjenu o prihvatljivosti prijedloga strateškog projekta.

Obrađenu urednu i potpunu prijavu nadležno administrativno tijelo upućuje na razmatranje Povjerenstvu za procjenu i utvrđivanje prijedloga strateških projekata.

**2. ADMINISTRATIVNA PROVJERA PRIJAVE**

 ►

Zadaće Operativne skupine:

•utvrđuje propisane postupke koji su potrebni za pripremu i provedbu svakog pojedinog projekta te obavještava investitora o istima;

•provedba projekta, izrada cjelovitog pregleda upravnih i drugih postupaka i radnji koje je potrebno poduzeti u svrhu provedbe projekta, izrada popisa akata nužnih za provedbu projekta;

•provodi međuresorno usuglašavanje i koordiniranje aktivnosti u pripremi i izradi akata za provedbu projekta te rokova njihova izvršenja;

•utvrđuje elemente prijedloga Odluke Vlade Republike Hrvatske o proglašenju strateškog projekta koji se upućuje Povjerenstvu.

Povjerenstvo ocjenjuje prijedlog strateškog projekta i predlaže Ministarstvu donošenje Odluke o njegovu uvrštenju na Listu strateških projekata.

Povjerenstvo donosi Odluku o osnivanju Operativne skupine za pripremu i provedbu pojedinog projekta i imenovanju voditelja Operativne skupine.

**3. UVRŠTENJE NA LISTU STRATEŠKIH PROJEKATA**

 ►

Povjerenstvo predlaže Vladi Republike Hrvatske donošenje Odluke o proglašenju strateškog projekta RH.

**4. SPORAZUM O PRIPREMI I PROVEDBI STRATEŠKOG PROJEKTA**

Ministar gospodarstva, poduzetništva i obrta prije donošenja Odluke Vlade Republike Hrvatske o proglašenju strateškog projekta, sklapa s privatnim, javnim ili javno-privatnim investitorom Sporazum o pripremi i provedbi projekta uz prethodnu suglasnost Državnog odvjetništva Republike Hrvatske / Ministarstva vanjskih i europskih poslova.

 ►

Sporazumom se uređuje tehnička priprema i provedba strateškog projekta, vrijeme investiranja, krajnji rok realizacije strateškog projekta, ugovorna kazna u visini vrijednosti 0,1 % ukupne vrijednosti strateškog projekta i to u slučaju prekoračenja krajnjeg roka realizacije strateškog projekta krivnjom investitora ili u slučaju odustajanja investitora od realizacije strateškog projekta.

Investitor je dužan dostaviti Ministarstvu u roku od sedam dana prije potpisivanja Sporazuma, bjanko-zadužnicu trgovačkog društva koje je dokazalo financijsku sposobnost za realizaciju strateškog projekta, potvrđenu (solemniziranu) od strane javnog bilježnika, a radi osiguranja naplate ugovorne kazne.

* Privatni ili javno-privatni investitor radi dokaza o namjeri realizacije prijavljenog projekta dužan je dostaviti Agenciji za investicije i konkurentnost u roku od sedam dana prije potpisivanja Sporazuma, obvezno i sljedeće:

1. potvrdu domaće banke kojom investitor dokazuje da su na posebnom računu namijenjenom za realizaciju projekta, trgovačkog društva koje je podnijelo prijavu osigurana financijska sredstva u visini vrijednosti najmanje 5 % ukupne vrijednosti prijavljenog projekta i/ili

2. u slučaju kada je investitor za potrebe projekta osnovao trgovačko društvo posebne namjene koje posluje na teritoriju Republike Hrvatske, potvrdu domaće banke kojom dokazuje da su na posebnom računu trgovačkog društva namijenjenom za realizaciju projekta osigurana financijska sredstva u visini vrijednosti najmanje 5 % ukupne vrijednosti prijavljenog projekta i/ili

3. dokaz o iznosu prethodno uloženih sredstava u realizaciju projekta u visini vrijednosti najmanje 5 % ukupne vrijednosti prijavljenog projekta, temeljen na potvrdi ovlaštenog revizora o visini izvršenog ulaganja i/ili

4. obvezujuće pismo namjere domaće banke kojim dokazuje spremnost financiranja projekta.

* Javni investitor dužan je dostaviti Ministarstvu u roku od sedam dana prije potpisivanja Sporazuma dokaz o namjeri realizacije prijavljenog projekta koji uključuje odluku nadzornog odbora trgovačkog društva ili odluku glavne skupštine trgovačkog društva.

**5. PROGLAŠENJE STRATEŠKOG PROJEKTA RH**

Vlada Republike Hrvatske na prijedlog Povjerenstva donosi Odluku o proglašenju strateškog projekta Republike Hrvatske koja se objavljuje u »Narodnim novinama«.

* Sporazum stupa na snagu danom stupanja na snagu Odluke o proglašenju strateškog projekta Republike Hrvatske.